open-index/open-wikipedia-markdown huggingface dataset:
Ερρίκος των Αψβούργων

Ο **Ερρίκος**, γερμ. Heinrich (15 Μαΐου 1299 - 3 Φεβρουαρίου 1327) από τον Οίκο των Αψβούργων ήταν ο πέμπτος γιος του Αλβέρτου Α΄ της Γερμανίας και της της Ελισάβετ των Γκορίτσια, κόρης του Μάινχαρτ δούκα της Καριθνίας.

Ο Ερρίκος βοήθησε τον δευτερότοκο αδελφό του Φρειδερίκο Α΄ δούκα της Αυστρίας στην προσπάθειά του να καταλάβει τον θρόνο της Γερμανίας. Όταν αυτός έγινε βασιλιάς ως Φρειδερίκος Γ΄ της Γερμανίας, ο Ερρίκος ηττήθηκε μαζί του στη μάχη του Μύλντορφ το 1322. Εκεί αιχμαλωτίστηκε μαζί με τον αδελφό του και 1300 ευγενείς της Αυστρίας. Πέρασε μερικά έτη φυλακισμένος στο κάστρο Μπίργκλιτς της Βοημίας και ελευθερώθηκε με την καταβολή 3.000 δουκάτων και την παραχώρηση των προσόδων των Ζνόιμο, Κάστελ, Λάα και Βάιτρα. 

Εξουθενωμένος από τις σκληρές συνθήκες κράτησης, απεβίωσε 28 ετών. Τάφηκε από τη σύζυγό του στο αββαείο Κένιγκσφελντεν, μαζί με μερικούς συγγενείς του.

## Οικογένεια
Το 1314 νυμφεύτηκε την Ελισάβετ κόμισσα του Βίρνεμπουργκ· δεν απέκτησαν παιδιά.

### Πρόγονοι


## Παραπομπές


## Εξωτερικοί σύνδεσμοι
* 

Κατηγορία:Οίκος των Αψβούργων
Φρειδερίκος Δ΄ της Αυστρίας

Ο **Φρειδερίκος Δ΄** ο αποκαλούμενος *με τις άδειες τσέπες* (γερμ.: *Friedrich IV mit der leeren tasche*, 1382 - 24 Ιουνίου 1439) από τον Οίκο των Αψβούργων ήταν δούκας της Πέραν Αυστρίας (1402-39) και κόμης του Τυρόλου (1406-39).

## Βιογραφία
Ήταν γιος του Λεοπόλδου Γ΄ δούκα της Αυστρίας και της Βιρίντις Βισκόντι, κόρης του Μπερναμπό κυβερνήτη του Μιλάνου.

## Οικογένεια
Νυμφεύτηκε πρώτα το 1407 της Ελισάβετ των Βίττελσμπαχ, κόρη του Ρούπερτ της Γερμανίας και είχε τέκνο:
* Ελισάβετ απεβ. 1408, αλλά η κόρη του και η σύζυγός του απεβίωσαν λίγο μετά τη γέννα.

Το 1411 έκανε δεύτερο γάμο με την Άννα των Γουέλφων, κόρη του Φρειδερίκου Α΄ δούκα του Μπράουνσβαϊγκ-Βόλφενμπυτελ και απέκτησε τέκνα:
* Σιγισμούνδος 1427-1496, δούκας, μετέπειτα αρχιδούκας της Αυστρίας.
* Χέντβιγκ απεβ. 3 ετών, Μαργαρίτα απεβ. 1 έτους, Βόλφγκανγκ απεβ. νήπιο.

### Πρόγονοι


## Εξωτερικοί σύνδεσμοι
*Encyclopedia of Austria

## Αναφορές


Κατηγορία:Οίκος των Αψβούργων
Κομητεία Ακτσί

Η **Κομητεία Ακτσί** (Κιργιζικά: اقچئي وودانى / Акчий ооданы, Κινεζικά: 阿合奇县, πινγίν: Āhéqí Xiàn, Ουιγουρικά: ئاقچى ناھىيىسى, Ақчи Наһийиси, Ουιγουρικό Λατινικό Αλφάβητο: Aqchi Nahiyisi, Ουιγουρικό Νέο Αλφάβητο: Ak̡qi Nah̡iyisi) είναι κομητεία στον Αυτόνομο Κιργιζικό Νομό Κιζίλσου, στο Σιντζιάνγκ της Κίνας. Η κομητεία καταλαμβάνει έκταση 11.441 τ.χλμ. Σύμφωνα με την απογραφή του 2002, η κομητεία έχει πληθυσμό 30.000 κατοίκων.

## Δείτε επίσης
* Χάρτης Μακάν

## Παραπομπές


Κατηγορία:Κομητείες του Σιντσιάνγκ
Κομητεία Ζαοσού

Η **Κομητεία Ζαοσού (Μονγκολκιούρε) **(Μογγολικά Τόντο: 34x34εσ *Moŋgolküree*, Κινεζικά: 昭苏县, πινγίν: Zhāosū xiàn) είναι κομητεία που βρίσκεται εντός της Αυτόνομης Ουιγουρικής Περιφέρειας του Σιντσιάνγκ Σινγιάνγκ και βρίσκεται υπό την διοίκηση του Αυτόνομου Καζακικού Νομού Ιλί. Η κομητεία καταλαμβάνει έκταση 10.455 τ.χλμ. Σύμφωνα με την απογραφή του 2002, η κομητεία έχει πληθυσμό 150.000 κατοίκων. 

## Δείτε επίσης
* Χάρτης Μακάν

## Παραπομπές


Κατηγορία:Κομητείες του Σιντσιάνγκ
Σιγισμούνδος της Αυστρίας

Ο **Σιγισμούνδος**, γερμ. Si(e)gmund (26 Οκτωβρίου 1427 - 4 Μαρτίου 1496) από τον Οίκο των Αψβούργων ήταν δούκας, μετέπειτα αρχιδούκας της Πέραν Αυστρίας και κόμης του Τυρόλου (1439-90).

## Βιογραφία
Ήτα γιος του Φρειδερίκου Δ΄ δούκα της Αυστρίας και κόμη του Τυρόλου και της Άννας των Γουέλφων, κόρης του Φρειδερίκου Α΄ δούκα του Μπράουνσβαϊγκ-Βολφενμπύτελ.

## Οικογένεια
Νυμφεύτηκε πρώτα το 1449 την Ελεονώρα Στιούαρτ, κόρη του Ιακώβου Α΄ της Σκωτίας. Η Ελεονώρα απεβίωσε το 1480.

Το 1484 ο Σιγισμούνδος έκανε δεύτερο γάμο με την Αικατερίνη των Βέττιν, κόρη του Αλβέρτου Γ΄ δούκα της Σαξονίας. Δεν απέκτησε απογόνους από τους γάμους του.

## Πρόγονοι

## Παραπομπές


## Αναφορές
*
*
*

Κατηγορία:Οίκος των Αψβούργων
Αλβέρτος ΣΤ΄ της Αυστρίας

Ο **Αλβέρτος ΣΤ΄** o *Άσωτος*, γερμ. Albrecht VI (18 Δεκεμβρίου 1418 - 2 Δεκεμβρίου 1463) από τον Οίκο των Αψβούργων ήταν αρχιδούκας της Έσω Αυστρίας: Στυρίας, Καρινθίας, Καρνιόλης.

## Βιογραφία
Ήταν γιος του Ερνέστου δούκα της Αυστρίας και της Κυμπούργκις των Πιάστ, κόρης του Σιεμόβιτ Δ΄ δούκα της Μαζοβίας.

## Οικογένεια
Το 1452 νυμφεύτηκε τη Ματθίλδη των Βίττελσμπαχ, κόρη του Λουδοβίκου Γ΄ εκλέκτορα του Παλατινάτου· δεν απέκτησαν απογόνους.

## Πρόγονοι

## Παραπομπές


## Αναφορές
*
*

Κατηγορία:Οίκος των Αψβούργων
Αυτόνομος Νομός Μπαγινγκολίν Μονγκόλ

Ο **Αυτόνομος Νομός Μπαγινκολίν Μονγκόλ **(κινεζικά: 巴音郭楞蒙古自治州, πινγίν: Bāyīnguōlèng Měnggǔ Zìzhìzhōu, ουιγουρικά: بايىنغولىن موڭغۇل ئاپتونوم ئوبلاستى, Байиңһолин Моңғул Апtоном 'Обласtи, Ουιγουρικό Λατινικό Αλφάβητο: Bayingholin Mongghol Aptonom Oblasti, Ουιγουρικό Νέο Αλφάβητο: Bayingⱨolin Mongƣul Aptonom 'Oblasti) συντομευμένος ως** Μπαγινγκόλ **(κυριολεκτικά "πλούσιο ποτάμι"), είναι αυτόνομος Νομός της Λαϊκής Δημοκρατίας της Κίνας, ο οποίος συνορεύει με το Γκανσού στα ανατολικά, με το Τσινγκχάι στα νοτιοανατολικά και με το Θιβέτ στο νότο. Είναι η μεγαλύτερη διοίκηση νομαρχιακού επιπέδου σε εθνικό επίπεδο, έχοντας έκταση 462.700 τετραγωνικών χιλιομέτρων. Ο νομός είναι μεγαλύτερος και από την γειτονική επαρχία Γκανσού. Η νομαρχιακή πρωτεύουσα είναι η Κόρλα.

## Δημογραφικά στοιχεία
Σύμφωνα με την απογραφή του 2000, ο νομός έχει πληθυσμό 1.056.970 κατοίκων. Η πυκνότητα πληθυσμού είναι 2.28 κάτοικοι ανά τ.χλμ. 

## Εθνοτικές ομάδες
Όταν το Μπαγινγκολίν ιδρύθηκε το 1954, οι Μογγόλοι αποτελούσαν το 35% του πληθυσμού της περιοχής. Ωστόσο, το 1960, η κυβέρνηση της Κίνας προσάρτησε την περιοχή σε μια γειτονική Ουιγουρική περιοχή, και ο νομός κατέλαβε το ένα τρίτο του Σιντζιάνγκ, στον οποίο οι Ουιγούροι ήταν πολύ λιγότεροι από τους Μογγόλους. Λόγω της σταθερής μετανάστευσης, ο πληθυσμός των Χαν επίσης αυξήθηκε σημαντικά. Σύμφωνα με πληροφορίες, το 1947 υπήρχαν 1.682 Κινέζοι Χαν στην Όγδοη Επαρχία του Σιντζιάνγκ (η οποία αντιστοιχεί περίπου στο σημερινό Μπαγινγκολίν), και αυξήθηκαν σε πάνω από 660.000 άτομα το 2004.

## Υποδιαιρέσεις
Το Μπαγινγκολίν ελέγχει άμεσα μια πόλη κομητειακού επιπέδου, 7 κομητείες και 1 αυτόνομη κομητεία Χουέι. 

## Δείτε επίσης
* Τόργκουτ
* Χάρτης Μακάν

## Παραπομπές


## Εξωτερικοί σύνδεσμοι

* Ιστοσελίδα της κυβέρνησης του Μπαγινγκολίν (στα Απλοποιημένα Κινέζικα)
* Ιστοσελίδα της κυβέρνησης του Μπαγινγκολίν (στα μογγολικά)
* Ιστοσελίδα της κυβέρνησης του Μπαγινγκολίν  (στα ουιγουρικά)

Κατηγορία:Νομοί του Σιντσιάνγκ
Μαρξιστικός-Λενινιστικός αθεϊσμός

Ο **Μαρξιστικός-Λενινιστικός αθεϊσμός**, γνωστός επίσης και ως **Μαρξιστικός-Λενινιστικός επιστημονικός αθεϊσμός**, είναι η ιδεολογία που εκφράζει την αθρησκία και τον αντικληρικό χαρακτήρα του Μερξισμού-Λενινισμού, της επίσημης κρατικής ιδεολογίας της Σοβιετικής Ένωσης. Με βάση την αντίληψη του διαλεκτικού υλισμού για τη θέση της ανθρωπότητας στη φύση, ο Μαρξιστικός-Λενινιστικός αθεϊσμός υποστηρίζει ότι η θρησκεία είναι το «όπιο του λαού». Έτσι, υποστηρίζει τον αθεϊσμό αντί τις θρησκευτικές πεποιθήσεις

Για την υποστήριξη αυτών των ιδεολογικών αρχών, ο Μαρξιστικός-Λενινιστικός αθεϊσμός εξηγεί τις απαρχές της θρησκείας και τις μεθόδους για την επιστημονική κριτική της θρησκείας.  Οι φιλοσοφικές ρίζες του υλιστικού αθεϊσμού βρίσκονται στα έργα των Χέγκελ (1770–1831) και Λούντβιχ Φόιερμπαχ (1804–1872), και των Καρλ Μαρξ (1818–1883) και Βλαντιμίρ Λένιν (1870–1924). Παραπέρα, αντίθετα από το Σοβιετικό Μαρξισμό, άλλες παραλλαγές τις μαρξιστικής φιλοσοφίας δεν είναι αθεϊστικές, όπως η θεολογία της απελευθέρωσης που ανέπτυξαν κάποιοι Λατινοαμερικανοί Μαρξιστές.

## Δείτε επίσης
* Διαλεκτικός υλισμός
* Λενινισμός
* Μαρξισμός-Λενινισμός
* Σταλινισμός
* Χοτζαϊσμός
* Ένωση Αθεϊστών Αγωνιστών

## Παραπομπές


Κατηγορία:Θρησκεία στη Σοβιετική Ένωση
Κατηγορία:Αθεϊσμός
Κατηγορία:Κομμουνιστικές ιδεολογίες
Κατηγορία:Σοσιαλισμός
Κατηγορία:Μαρξισμός-Λενινισμός
Φερδινάνδος Β΄ της Αυστρίας

Ο **Φερδινάνδος Β΄** (γερμ.: *Ferdinand II.*, 14 Ιουνίου 1529 - 24 Ιανουαρίου 1595) από τον Οίκο των Αψβούργων ήταν αρχιδούκας της Πέραν Αυστρίας.

## Βιογραφία
Ήταν γιος του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας, Γερμανίας και της Άννας των Γιαγκελλόνων, κόρης του Βλαδίσλαου Β΄ της Ουγγαρίας και της Βοημίας.

## Οικογένεια
Νυμφεύτηκε πρώτα μοργανατικά τη Φιλιππίνα Βέλσερ και είχε τέκνα:
* Ανδρέας 1558-1600, μάργραβος του Μπούργκαου, καρδινάλιος, επίσκοπος της Κωνσταντίας και του Μπρίξεν. 
* Κάρολος 1560-1618, μάργραβος του Μπούργκαου.

Το 1580 απεβίωσε η Φιλιππίνη και ο Φερδινάνδος Β΄ το 1582 νυμφεύτηκε την ανιψιά του Άννα-Τζουλιάνα Γκοντζάγκα, κόρη του Γουλιέλμου δούκα της Μάντουα (γιου της Μαργαρίτας Παλαιολογίνας) και είχε τέκνα: 
* Μαρία 1584-1649, μοναχή.
* Άννα 1585-1618, παντρεύτηκε τον εξάδελφό της Ματθία των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας. 
* Ελεονώρα 1583-1584, απεβ. νήπιο.

Από τη μη νόμιμη σχέση με την Άννα φον Όμπριτσον είχε φυσικό τέκνο την:
* (νόθη) Βερόνικα φον Βιλλάντερς 1551-1589, παντρεύτηκε τον Τζοβάν Φραντσέσκο ντο Γκοντζάγκα-Νοβελάρα κύριο του Καμπιτέλο.

Από τη μη νόμιμη σχέση του με την Γιοχάννα Λυντλ φον Μάγιενμπουργκ είχε επίσης ένα φυσικό τέκνο:
* (νόθος) Χανς-Κρίστοφ φον Χέρτενμπεργκ 1592-1613.

## Πρόγονοι

## Αναφορές


Κατηγορία:Οίκος των Αψβούργων
Ανδρέας της Αυστρίας

Ο **Ανδρέας**, γερμ. Andreas (15 Ιουνίου 1558 - 12 Νοεμβρίου 1600) από τον Οίκο των Αψβούργων ήταν μαρκήσιος (μαργράβος) του Μπούργκαου, καρδινάλιος και επίσκοπος της Κωνσταντίας και του Μπρίξεν.

## Βιογραφία
Ήταν γιος του Φερδινάνδου Β΄ αρχιδούκα της Αυστρίας και της πρώτης συζύγου του Φιλιππίνης Βέλσερ· ο γάμος ήταν μοργανατικός.

## Οικογένεια
Είχε δύο φυσικά τέκνα, που ανατράφηκαν από τον αδελφό του Κάρολο μαργράβο του Μπούργκαου:
* (νόθος) Χάνς-Γκέοργκ ντελι Αμπίτσι, γενν. 1583.
* (νόθη) Σουζάνα ντελι Αμπίτσι 1584-1653.

## Πρόγονοι




## Αναφορές
* 
* Margot Rauch: *Karl von Burgau und Kardinal Andreas von Österreich*, in: Philippine Welser & Anna Caterina Gonzaga: *Die Gemahlinnen Erzherzog Ferdinands II.*, catalogue for an exhibition, Innsbruck, 1998
* Margot Rauch: *Kardinal Andreas von Österreich*, in: *Ambras &mdash; Das Schloss der Philippine Welser*, permanent presentation, Innsbruck, 2007
* Eduard Widmoser: *Kardinal Andreas von Österreich, Markgraf von Burgau (1558-1600)*, in: *Lebensbilder aus dem Bayerischen Schwaben*, vol. 4, Munich, 1955, p.&nbsp;249-259.
* Constantin von Wurzbach: *[http://de.wikisource.org/wiki/BLK%C3%96:Habsburg,_Andreas|Habsburg,_Andreas]*, in: *Biographisches Lexikon des Kaiserthums Oesterreich*

## Εξωτερικοί σύνδεσμοι
* Short biography 

## Αναφορές


Κατηγορία:Οίκος των Αψβούργων
Κάρολος του Μπούργκαου

Ο **Κάρολος**, γερμ. Karl (22 Νοεμβρίου 1560 - 30 Οκτωβρίου 1618) από τον Οίκο των Αψβούργων ήταν μαρκήσιος (μάργραβος) του Μπούργκαου.

## Βιογραφία
Ήταν γιος του Φερδινάνδου Β΄ αρχιδούκα της Αυστρίας και της πρώτης συζύγου του Φιλιππίνης Βέλσερ· ο γάμος ήταν μοργανατικός.

## Οικογένεια
Το 1601 νυμφεύτηκε την Σίβυλλα των Λα Μαρκ, κόρη του Γουλιέλμου δούκα του Γύλιχ-Κλέβης-Μπεργκ· δεν απέκτησαν τέκνα.

Από τη μη νόμιμη σχέση του με την Κιάρα-Ελίζα-Ισαβέλλα ντι Φερρέρο είχε φυσικό τέκνο τη:
* (νόθη) Άννα-Ελισάβετ 1588-1621, βαρόνη του Χόενμπεργκ· παντρεύτηκε τον Πιέτρο-Φραντσέσκο ντι Φερρέρο μαρκήσιο ντελλα Μάρμορα.

Από τη μη νόμιμη σχέση του με μία αγνώστου ονόματος γυναίκα, είχε δύο ακόμη φυσικά τέκνα:
* (νόθος) Κάρολος, βαρόνος του Χόενμπεργκ.
* (νόθος) Φερδινάνδος, βαρόνος του Χόενμπεργκ.

## Πρόγονοι




## Αναφορές
* 
* Franz Reißenauer: *Günzburg &mdash; Geschichte einer schwäbischen Stadt*, 2 vols, Wißner-Verlag, Augsburg, 2009, ISBN 978-3-89639-721-8
* Constantin von Wurzbach: *Habsburg, Karl (Markgraf von Burgau)*, in: Biographisches Lexikon des Kaiserthums Oesterreich, vol. 6, Verlag L. C. Zamarski, Vienna, 1860, p.&nbsp;364, Online

## Αναφορές


Κατηγορία:Οίκος των Αψβούργων
Κάρολος των Αψβούργων-Ισπανίας

Ο **Κάρολος** (ισπαν. *Carlos*, 15 Σεπτεμβρίου 1607 – 30 Ιουλίου 1632) από τον Οίκο των Αψβούργων ήταν πρίγκιπας (*ινφάντης*) της Ισπανίας.

## Βιογραφία
Ήταν ο δευτερότοκος γιος του Φιλίππου Γ΄ της Ισπανίας και της Μαργαρίτας των Αψβούργων, κόρης του Καρόλου Β΄ αρχιδούκα της Έσω Αυστρίας.

Όταν το 1621 ο πρωτότοκος αδελφός του Φίλιππος Δ΄ έγινε βασιλιάς της  Ισπανίας, ο Κάρολος έγινε διάδοχος, μια και ο Φίλιππος Δ΄ δεν είχε ακόμη άρρεν τέκνο. Δεν έγινε ποτέ φίλος του πρωθυπουργού Γασπάρ δε Γουθμάν, κόμη του Ολιβάρες, ευνοούμενου του Φιλίππου Δ΄. Αν και δεν ενδιαφερόταν για την πολιτική, χρησιμοποιήθηκε από ευγενείς στην προσπάθειά τους να εκτοπίσουν τον πρωθυπουργό. 

Όταν ο Φίλιππος Δ΄ ασθένησε σοβαρά, ο Κάρολος επρόκειτο να τον διαδεχθεί, αλλά ο βασιλιάς ανέρρωσε και το 1629 απέκτησε τον πρώτο του γιο και διάδοχο, τον Βαλτάσαρ-Κάρολο. Αυτό εκμηδένισε την πολιτική σημασία του Καρόλου.

Ήταν ένας αινιγματικός χαρακτήρας, λόγω της περίεργης και πιθανώς μη υγιούς προσωπικότητάς του. Απεβίωσε το 1632 σε ηλικία 25 ετών. Ο ποιητής Φρανθίσκο δε Κεβέδο έγραψε για την περίσταση το σονέτο «Η ταφή του γαληνότατου πρίγκιπα δον Κάρλος».

## Πρόγονοι


## Αναφορές


Κατηγορία:Οίκος των Αψβούργων
Συμβίωση καθάρισης

μικρογραφία|Η συμπεριφορά καθαριστή ''Buphagus africanus'' στο πίσω μέρος ενός μεγάλου θηλαστικού.
Η **συμβίωση του καθαρισμού** είναι μια αμοιβαία επωφελούς εταιρικής σχέσης (συμβίωση) μεταξύ δύο ειδών, στην οποία το ένα είδος (ο καθαριστής) αφαιρεί και τρώει τα παράσιτα και άλλα στοιχεία της επιφάνειας του άλλου είδου. Η συμβίωση του καθαρισμού είναι μια πρακτική πολύ διαδεδομένη μεταξύ των θαλάσσιων ψαριών, όπου ορισμένα είδη μικρού μεγέθους  του καθαριστή ψαριού, ειδικά wrasses, αλλά και είδη που από άλλα είδη,  έχουν ειδικευθεί στη διατροφή αποκλειστικά από τον καθαρισμό μεγαλύτερων ψαριών και άλλων θαλάσσιων ζώων. Υπάρχουν και άλλες συμβίωσεις καθαρισμού μεταξύ των πτηνών και των θηλαστικών και σε άλλες ομάδες ζώων.

Η εκκαθάριση συμπεριφορά περιγράφηκε για πρώτη φορά από τον έλληνα ιστοριογράφο Ηρόδοτο το 420 π.Χ., παρόλο που το παράδειγμα που περιγράφει (πουλιά καθαρίζοντας κροκόδειλους) δεν είναι πολύ κοινή.

Ο ρόλος της συμβίωσης του καθαρισμού έχει συζητηθεί από τους βιολόγους. Ορισμένοι πιστεύουν ότι ο καθαρισμός αποτελεί μια περίπτωση συνεργασίας, ανιδιοτελής, ουσιαστικά αλληλοβοήθεια καθαρό. Άλλοι, όπως ο Robert Trivers, λέει  ότι είναι ένα παράδειγμα του εγωισμού αμοιβαίου, αλτρουισμού αμοιβαία. Άλλοι θεωρούν ότι η συμπεριφορά του καθαρισμού είναι απλά μια εκμετάλλευση μονόπλευρη, μια μορφή παρασιτισμού.

Επίσης γίνονται "ζαβολιές", οπου είτε ο καθαριστής μερικές φορές πονάει τον πελάτη του ή όπου μερικά από τα αρπακτικά είδη μιμούνται ένα καθαριστή. Η συμπεριφορά της "εξαπάτησης" με θήρευση είναι ανάλογη προς μίμηση batesiano, όπου αβλαβής sírfido  μιμείται μια σφήκα, αν και με τους ρόλους ανάποδα. Μερικά ψάρια καθαριστές γνήσια, όπως gobies και wrasses, έχουν τα ίδια χρώματα και μοτίβα, σε ένα παράδειγμα συγκλίνουσας εξέλιξης. Οι ομοιότητες στην εμφάνιση των ψαριών καθαριστών είναι κάτι ανάλογο με το μιμητισμό mulleriano, από τα οποία οι μέλισσες κτηνοτροφικά και οι σφήκες μιμούνται η μία την άλλη.

Κατηγορία:Εξελικτική βιολογία
Κατηγορία:Ηθολογία
Κατηγορία:Βιολογικές αλληλεπιδράσεις
Κυπριακή Ομοσπονδία Μπέιζμπολ

Η **Κυπριακή Ομοσπονδία Μπέιζμπολ** είναι ο φορέας που είναι υπεύθυνος για το άθλημα του μπέιζμπολ στην Κύπρο. Εδρεύει στη Λάρνακα και αποτελεί μέλος της Συνομοσπονδίας Ευρωπαϊκού Μπέιζμπολ. Συντονίζει επίσης τις προσπάθειες της εθνικής ομάδας των ανδρών.

## Παραπομπές


Μπειζμπολ
Κατηγορία:Μπέιζμπολ
Φερδινάνδος των Αψβούργων, καρδινάλιος

Ο **Φερδινάνδος** (ισπαν. *Fernando*, Μάιος 1609/10 - 9 Νοεμβρίου 1641) από τον Οίκο των Αψβούργων ήταν καρδινάλιος, αρχιεπίσκοπος του Τολέδο, πρίγκιπας της Ισπανίας και της Πορτογαλίας, κυβερνήτης των Ισπανικών Κάτω Χωρών και στρατιωτικός διοικητής κατά τον Τριακονταετή Πόλεμο.

## Βιογραφία
Γεννήθηκε στο Ελ Εσκοριάλ, κοντά στη Μαδρίτη και ήταν ο τρίτος γιος του Φιλίππου Γ΄ της Ισπανίας και της Μαργαρίτας των Αψβούργων, κόρης του Καρόλου Β΄ αρχιδούκα της Έσω Αυστρίας.

Ο πατέρας του τον προόρισε για εκκλησιαστική σταδιοδρομία: έγινε το 1619 αρχιεπίσκοπος του Τολέδο και πριμάτος όλης της Ισπανίας. Έπειτα εκλέχθηκε καρδινάλιος με τον τίτλο καρδινάλιος-πρίγκιπας (infante)· δεν χειροτονήθηκε ποτέ ιερέας.

## Πρόγονοι


## Εξωτερικοί σύνδεσμοι
* 
* WER war WER - im Dreißigjährigen Krieg 
* Enrique Garcia-Herraiz:Un nuevo retrato del Cardenal Infante don Fernando, conmemorando la victoria de Nördlingen

## Αναφορές


Κατηγορία:Οίκος των Αψβούργων
Κατηγορία:Ισπανοί καρδινάλιοι
Εθνική Κύπρου (μπέιζμπολ ανδρών)

Η **εθνική ομάδα μπέιζμπολ ανδρών της Κύπρου** αποτελεί το αντιπροσωπευτικό συγκρότημα της Κύπρου στις διεθνείς διοργανώσεις μπέιζμπολ. Τελεί υπό τη διοίκηση της Κυπριακής Ομοσπονδίας Μπέιζμπολ, η οποία αποτελεί μέλος της Συνομοσπονδίας Ευρωπαϊκού Μπέιζμπολ από το 1999.

## Παραπομπές


Κατηγορία:Εθνική Κύπρου
Κατηγορία:Μπέιζμπολ
Κάρολος των Αστουριών

Ο **Κάρολος** (ισπαν.: *Carlos de Austria*, 8 Ιουλίου 1545 - 24 Ιουλίου 1568) από τον Οίκο των Αψβούργων ήταν πρίγκιπας των Αστουριών (*infante de Asturias*), δηλ. διάδοχος της Ισπανίας. Ήταν διανοητικά ασταθής και ο πατέρας του τον περιόρισε· έπειτα από ένα έτος απομόνωσης απεβίωσε. Έγινε το θέμα τραγωδίας *[[Δον Κάρλος (Σίλερ)|Δον Κάρλος]]* του Φρήντριχ Σίλλερ και όπερας *[[Δον Κάρλος]]* του Τζουζέππε Βέρντι.

## Βιογραφία
Γεννήθηκε στο Βαγιαδολίδ και ήταν ο πρωτότοκος γιος του Φιλίππου Β΄ της Ισπανίας και της Μαρίας Εμμανουέλας των Καπετιδών-Αβίς, κόρης του Ιωάννη Γ΄ της Πορτογαλίας.

## Πρόγονοι


## Αναφορές
*Kamen, Henry: *Philip of Spain*. Yale University Press. 1998. ISBN 978-0-300-07800-8
*Marshall, Peter: *The Magic Circle of Rudolf II: Alchemy and Astrology in Renaissance Prague*. Walker & Company. 2006. ISBN 978-0-8027-1551-7
*Parker, Geoffrey: *Philip II: Fourth Edition*. Open Court. 2002. ISBN 978-0-8126-9519-9

## Απεικονίσεις

* Υπάρχει ένας χαρακτήρας στο show CW, Reign που ονομάζεται Δον Κάρλος. Απεικονίζεται από τον Καναδό ηθοποιό Μαρκ Γκανίμε. Ωστόσο, ο χαρακτήρας απεικονίζεται ως νέος και κακομαθημένος και έχει περίεργες για την εποχή σεξουαλικές προτιμήσεις,καθώς δείχνει λάτρης μαζοχιστικών παιχνιδιών.

## Παραπομπές


Κατηγορία:Οίκος των Αψβούργων
Ελληνική Φίλαθλη Ομοσπονδία Μπέιζμπολ

Η **Ελληνική Φίλαθλη Ομοσπονδία Μπέιζμπολ** (Ε.Φ.Ο.Μ.) αποτελεί αθλητικό φορέα διοίκησης του μπέιζμπολ στην Ελλάδα. Απέκτησε ειδική αθλητική αναγνώριση από τη Γενική Γραμματεία Αθλητισμού η οποία ανακλήθηκε. Την ευθύνη για το άθλημα στη χώρα ανελαβε η Ελληνική Γυμναστική Ομοσπονδία.

Αποτελούσε τη διοργανώτρια αρχή του πρωταθλήματος και του θεσμού του κυπέλλου στη χώρα. Επίσης συντονίζει τις δραστηριότητες της εθνικής ομάδας των ανδρών.

## Παραπομπές


## Εξωτερικοί σύνδεσμοι
*

Μπειζμπολ
Κατηγορία:Μπέιζμπολ
Νιουκχετσεζά Χανιμεφέντι (σύζυγος του Αμπντούλ Χαμίτ Α΄)

Η **Νιουκχετσεζά Χανιμεφέντι** (Οθ. Τούρκικα:نکهت سزا خانم) (Τούρκικα: *Nükhetsezâ Hanım Efendi*, ? - 1850) ήταν η τέταρτη σύζυγος του σουλτάνου Αμπντούλ Χαμίτ Α΄  και μητέρα του σουλτάνου Μουσταφά Δ΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Nükhetsezâ Hanım Efendi Hazretleri***

Τίποτα δεν είναι γνωστό για την Νιουκχετσεζά. Δεν υπάρχουν πληροφορίες για το που και πότε γεννήθηκε, ούτε και πως μπήκε στο χαρέμι. Στις 8 Σεπτεμβρίου 1779 η Νιουκχετσεζά Χανιμεφέντι γέννησε το μοναδικό της παιδί τον μελλοντικό σουλτάνο Μουσταφά Δ΄. Υπάρχουν φήμες ότι η πραγματική μητέρα του Μουσταφά ήταν μια άλλη σύζυγος του σουλτάνου η Αϊσέ Σενιγιεπερβέρ Σουλτάν.

Η Νιουκχετσεζά Χανιμεφέντι πέθανε στις 4 Ιουνίου 1850 στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Δον Χουάν της Αυστρίας, ο νεότερος

Ο **δον Ιωάννης** ο νεότερος, ισπαν. don Juan (7 Απριλίου  1629 - 17 Σεπτεμβρίου 1679) από τον Οίκο των Αψβούργων ήταν στρατηγός της Ισπανίας και διπλωμάτης.
## Βιογραφία
Ήταν νόθος γιος του Φιλίππου Δ΄ της Ισπανίας και της ερωμένης του Μαρίας Καλδερόν. Ήταν ο μόνος νόθος γιος που αναγνώρισε ο Φίλιππος Δ΄ και εκπαιδεύτηκε για στρατιωτικός διοικητής και διπλωμάτης. Υπηρέτησε ως τέτοιος στη Νάπολη, τη Σικελία, την Αραγωνία, τις Κάτω Χώρες, την Πορτογαλία, στη μάχη των αμμόλοφων στη Δουνκέρκη και σε άλλα μέτωπα. Παρέμεινε ένας λαοφιλής ήρωας, ακόμη και όταν οι τύχες της Ισπανικής αυτοκρατορίας έφθιναν.

Το 1677 με ένα πραξικόπημα στο ανάκτορο, ανέλαβε τον έλεγχο της χώρας από τον ετεροθαλή, ανίκανο αδελφό του Κάρολο Β΄ της Ισπανίας, αλλά δεν αποδείχθηκε ο σωτήρας της Ισπανίας που όλοι ήλπιζαν. Παρέμεινε στην αρχή ώσπου απεβίωσε το 1679.

## Πηγές
*Dunlop, John C. *Memoirs of Spain during the Reigns of Philip IV. and Charles II. from 1621 to 1700* vol. II. Thomas Clark: Edinburgh, 1834.

## Αναφορές


Κατηγορία:Οίκος των Αψβούργων
Ερνέστος των Αψβούργων

Ο **Ερνέστος** (γερμ.: *Ernst*, 15 Ιουνίου 1553 - 20 Φεβρουαρίου 1595) από τον Οίκο των Αψβούργων ήταν κυβερνήτης των Κάτων Χωρών.

## Βιογραφία
Γεννήθηκε στη Βιέννη και ήταν ο δευτερότοκος γιος του Μαξιμιλιανού Β΄ και της Μαρίας των Αψβούργων, κόρης του Καρόλου Α΄ της Ισπανίας.

Μαζί με τον πρωτότοκο αδελφό του Ροδόλφο Β΄ εκπαιδεύτηκαν στην Αυλή της Ισπανίας. Το 1573 και 1587 ήταν υποψήφιος για βασιλιάς της Πολωνίας. Από το 1576 ήταν κυβερνήτης της Αυστρίας, όπου προώθησε την Αντιμεταρρύθμιση. Το 1590 έγινε κυβερνήτης της Έσω Αυστρίας, ως αντιβασιλιάς του ανήλικου εξαδέλφου του Φερδινάνδου Β΄. Υπηρέτησε ως κυβερνήτης των Ισπανικών Κάτω Χωρών το διάστημα 1594-95.

Απεβίωσε στις Βρυξέλλες το 1595 σε ηλικία 42 ετών.

## Πρόγονοι




## Αναφορές


Κατηγορία:Αυστριακοί
Κατηγορία:Οίκος των Αψβούργων
Σουανγκχέ

Το **Σουανγκχέ **ή **Κοσιογκιούζ **(Ουιγουρικά: Қошөгүз) είναι πόλη κομητειακού επιπέδου στην Αυτόνομη Περιοχή Σιντζιάνγκ Ουιγούρ, στην Λαϊκή Δημοκρατία της Κίνας. Βρίσκεται 30 χιλιόμετρα ανατολικά της Πόλης Μπολέ και 50 χιλιόμετρα νοτιοδυτικά του Αλασανκόου και των συνόρων με το Καζακστάν. Το Σουανγκχέ έχει έκταση 742.18 τ.χλμ. και έχει πληθυσμό 53.800 κατοίκων.

## Όνομα
Το όνομα Σουανγκχέ σημαίνει "δύο ποτάμια", και αναφέρεται στον ποταμό Μπορτάλα και τον Ποταμό Τζινγκ (精河). Το όνομα προέρχεται από την διοικητική διαίρεση Σουανγκχέ Ντουντουφού (双河都督府) της Δυναστείας των Τανγκ, η οποία ιδρύθηκε στην περιοχή το 658 μ.Χ.

## Ιστορία
Παλιότερα, η πόλη είχε κατοικημένες και καλλιεργούμενες εκτάσεις του Σώματος Παραγωγής και Κατασκευής του Σιντζιάνγκ (ΣΠΚΣ). Τον ιανουάριο του 2014, το Κρατικό Συμβούλιο της Κίνας ενέκρινε τη δημιουργία της Πόλης του Σουανγκχέ, και η πόλη ιδρύθηκε επίσημα στις 26 Φεβρουαρίου 2014. Το Σουανγκχέ είναι η έβδομη πόλη στο Σιντζιάνγκ η οποία μετατράπηκε σε γη του ΣΠΚΣ, μετά το Σιχεζί, το Αράλ, το Τουμσούκ, το Γουτζιατσού, το Μπεϊτούν και το Τιεμενγκουάν. Όπως και οι άλλες πόλεις του ΣΠΚΣ, διαχειρίζεται απευθείας από την Αυτόνομη Περιοχή του Σιντζιάνγκ, χωρίς την μεσολάβηση της νομαρχιακής αυτοδιοίκησης.

## Παραπομπές

Κατηγορία:Κομητείες του Σιντσιάνγκ
Κατηγορία:Πόλεις της Κίνας
Μαξιμιλιανός Γ΄ της Αυστρίας

Ο **Μαξιμιλιανός Γ΄** (γερμ.: *Maximilian III.*, 12 Οκτωβρίου 1558 - 2 Νοεμβρίου 1618) από τον Οίκο των Αψβούργων ήταν αρχιδούκας της Πρόσθιας Αυστρίας (Vorderösterreich).

## Βιογραφία
Γεννήθηκε στο Βίνερ Νόιστατ και ήταν ο τέταρτος γιος του Μαξιμιλιανού Β΄, αρχιδούκα της Αυστρίας και βασιλιά της Ουγγαρίας, Βοημίας, Γερμανίας και της Μαρίας των Αψβούργων, κόρης του Καρόλου Α΄ της Ισπανίας. 

Το 1585 έγινε μέγας Διδάσκαλος του Τευτονικού Τάγματος. Η μάμμη του Άννα Γιαγκιέλλον ήταν εγγονή του Καζίμιρ Δ΄ της Πολωνίας, έτσι το 1587 ήταν υποψήφιος του θρόνου της Πολωνίας. Μερικοί ευγενείς εξέλεξαν τον Μαξιμιλιανό Γ΄, άλλοι εξέλεξαν τον Σιγισμούνδο Γ΄, δισεγγονό του Καζίμιρ Δ΄. Ο Μαξιμιλιανός Γ΄ επιχείρησε να λύσει το θέμα φέρνοντας στρατό στη χώρα, πράγμα που ξεκίνησε τον Πόλεμο της Πολωνικής Διαδοχής. Οι περισσότεροι Πολωνοί συνέρρευσαν στον στρατό του Σιγισμούνδου Γ΄, έτσι η προσπάθεια εισβολής του Μαξιμιλιανού Γ΄ στην Κρακοβία δεν πέτυχε. Στη μάχη της Μπιτσίνα (γερμ. Πίτσεν) ηττήθηκε από τον στρατηγό της Πολωνίας Γιάν Ζαμόισκι και αιχμαλωτίστηκε. Ελευθερώθηκε ενάμισυ έτος αργότερα, μετά από τη Συνθήκη του Μπύτομ και την παρέμβαση του Πάπα Σίξτου Ε΄ και αποκήρυξε τη διεκδίκηση του θρόνου. Η αδράνεια του πρωτότοκου αδελφού του Ροδόλοφου Β΄ της Γερμανίας είχε συμβάλει στην κακή φήμη του.

Το διάστημα 1593-95 υπηρέτησε ως αντιβασιλιάς του ανήλικου εξαδέλφου του Φερδινάνδου Β΄ της Γερμανίας. Το 1595 διαδέχθηκε τον θείο του Φερδινάνδο Β΄, αρχιδούκα της Πρόσθιας Αυστρίας, όπου αποδείχθηκε σταθερός υποστηρικτής της Αντιμεταρρύθμισης. 

Το 1616 έφτιαξε το στέμμα του αρχιδούκα της Αυστρίας, που ήταν σε χρήση σε τελετές ως το 1835 και εκτίθεται με τους θησαυρούς της μονής Κλοστερνόιμπουργκ. Απεβίωσε το 1618 και τάφηκε στον καθεδρικό ναό του Ίνσμπρουκ.

## Πρόγονοι




## Αναφορές

Κατηγορία:Οίκος των Αψβούργων
Αλβέρτος Ζ΄ της Αυστρίας

Ο **Αλβέρτος Ζ΄** (γερμ.: *Albrecht VII*, 13 Νοεμβρίου 1559 - 13 Ιουλίου 1621) από τον Οίκο των Αψβούργων ήταν αρχιδούκας της Κάτω και Άνω Αυστρίας, κυβερνήτης και μετά αντιβασιλέας των Κάτω Χωρών, αντιβασιλέας της Πορτογαλίας, καρδινάλιος και αρχιεπίσκοπος του Τολέδο.

## Βιογραφία
Ο *Αλβέρτος Ερνέστος* ήταν ο πέμπτος γιος του Μαξιμιλιανού Β΄ της Αγίας Ρωμαϊκής Αυτοκρατορίας και της Μαρίας των Αψβούργων, κόρης του Καρόλου Ε΄ της Αγίας Ρωμαϊκής Αυτοκρατορίας (''Καρόλου Α΄ της Ισπανίας'').

## Οικογένεια
Το 1599 νυμφεύτηκε την Ισαβέλλα Κλάρα Ευγενία των Αψβούργων, κόρη του Φιλίππου Β΄ της Ισπανίας. Απέκτησαν τρία παιδιά:

* Φίλιππος (21 Οκτωβρίου 1605), θνησιγενής.
* Αλβέρτος (27 Ιανουαρίου 1607), θνησιγενής.
* Άννα Μαυρικία (1607).

## Πρόγονοι




## Βιβλιογραφία
* 
*  online review
* 
* 

## Αναφορές


|-

Κατηγορία:Οίκος των Αψβούργων
Μπεϊτούν

Το **Μπεϊτούν **(κινεζικά: 北屯, πινγίν: Běitún) είναι πόλη στο βόρειο τμήμα του Σιντζιάνγκ στην Λαϊκή Δημοκρατία της Κίνας. Διοικητικά, είναι πόλη νομαρχιακού επιπέδου, υπό την άμεση διοίκηση της περιφερειακής κυβέρνησης, αν και γεωγραφικά βρίσκεται στο νομό Αλτάι. 

## Επισκόπηση
Το Μπεϊτούν ιδρύθηκε στις 28 Δεκεμβρίου 2011, και έγινε η νεαρότερη πόλη στην ΛΔΚ εκείνη την εποχή. Ιδρύθηκε από τμήματα της πόλης Αλτάι. 

Το Μπεϊτούν καλύπτει έκταση 910.5 τετραγωνικών χιλιομέτρων και έχει πληθυσμό 76.300 κατοίκων. Η πόλη βρίσκεται στον Ποταμό Ιρτίς. Το όνομά της πόλης προέρχεται από τον έπαινο "Η βορειότερη καλλιεργούμενη γη της Κίνας" (Κινεζικά: 中国最北的屯垦重地, πινγίν: Zhōngguó zuìběi de túnkěn zhòngdì). 

## Μεταφορές
Ως τέρμα του Σιδηρόδρομου Κουϊτούν-Μπεϊτούν, το Μπεϊτούν είναι σημαντικός συγκοινωνιακός κόμβος μεταξύ της Μογγολίας, του Βόρειου Σιντσιάνγκ και του Καζακστάν. Ο Σταθμός του Μπεϊτούν, ο οποίος βρίσκεται λίγα χιλιόμετρα νοτιοδυτικά του κέντρου της πόλης (με γεωγραφικές συντεταγμένες ), έχει άμεσες υπηρεσίες επιβατικού σιδηρόδρομου με το Ουρούμτσι. 

Η επέκταση του σιδηρόδρομου προς την Πόλη Αλτάι εγκαινιάστηκε το 2016.

## Παραπομπές


## Εξωτερικοί σύνδεσμοι

Κατηγορία:Κομητείες του Σιντσιάνγκ
Κατηγορία:Πόλεις της Κίνας
Κομητεία Μπουρτσίν

μικρογραφία|Η "Πολύχρωμη Παραλία", ένα διάσημο γραφικό σημείο του Ποταμού Ιρτίς στην Κομητεία Μπουρτσίν
Η **Κομητεία Μπουρτσίν** (Κινεζικά: 布尔津县, πινγίν: Bù'ěrjīn Xiàn, Ουιγουρικά: بۇرچىن ناھىيىسى, Бурчин Наһийиси, Καζακικά: بۋىرشىن اۋدانى, Буыршын Ауданы), είναι κομητεία στο Σιντσιάνγκ της Κίνας και είναι κάτω από την διοίκηση της Καζακικής αυτόνομης περιοχής του Νομού Αλτάι. Η κομητεία έχει έκταση 10.362 τ.χλμ. και πληθυσμό 70.000 κατοίκων. Ο ταχυδρομικός κώδικας είναι ο 836600.

## Γεωγραφία
Η κομητεία Μπουρτσίν βρίσκεται στο βόρειο τμήμα του Σιντσιάνγκ. Η έδρα της κομητείας, η οποία ονομάζεται Πόλη Μπουρτσίν (布尔津镇), βρίσκεται στη συμβολή του ποταμού Ιρτίς και του δεξιού παραποτάμου του Μπουρτσίν. Το μεγαλύτερο μέρος του νομού είναι εντός της λεκάνης απορροής του ποταμού Μπουρτσίν, η οποία φτάνει στα Όρη Αλτάι στο Σιντζιάνγκ, στα σύνορα με τη Μογγολία και τη Ρωσία. Η κύρια οροσειρά στα σύνορα της κομητείας με τις δύο χώρες είναι η Ταβάν Μπογκντ. 

Η Λίμνη Κανάς βρίσκεται στο βόρειο τμήμα του νομού, στα σύνορα με την Κομητεία Χαμπαχέ. 

Το Φράγμα Μπουρτσίν Σανκόου βρίσκεται στον ποταμό Μπουρτσίν, με γεωγραφικές συντεταγμένες . Ο υδροηλεκτρικός σταθμός του φράγματος θα παράγει ηλεκτρικό ρεύμα 220 Μεγκαβάτ. Οι κατασκευαστικές εργασίες άρχισαν τον Ιούλιο του 2009, ενώ η αναμενόμενη ημερομηνία ολοκλήρωσης ήταν ο Ιούνιος του 2013.

Το Φράγμα Μπουρτσίν Τσονγκχούερ λειτουργεί στον δήμο Τσουνκούρ (冲乎尔镇), στις γεωγραφικές συντεταγμένες 
.

## Μεταφορές
* Κινεζική Εθνική Οδός 217

## Δείτε επίσης
* Χάρτης Μακάν

## Παραπομπές

Κατηγορία:Κομητείες του Σιντσιάνγκ
Κομητεία Φουχάι

Η **Κομητεία Φουχάι (Μπουρουλτοκάι) **(κινέζικα: 福海, πινγίν: Fúhǎi, επίσης γνωστή ως *Μπουρουλτοκάι*, ουιγουρικά: Бурултоқай) είναι κομητεία στην Αυτόνομη Περιοχή Σιντσιάνγκ Ουιγούρ και βρίσκεται υπό την διαχείριση του νομού Αλτάι. Έχει έκταση 33.273 τ.χλμ. και πληθυσμό 70.000 κατοίκων. Ο ταχυδρομικός κώδικας είναι ο 836400.

Η κομητεία είναι μια καταπράσινη κοιλάδα η οποία περιβάλλεται από τις άγονες ερήμους και εγκαταλελειμμένες εκτάσεις.

Τα Όρη Αλτάι βρίσκονται στο βόρειο μέρος της κομητείας, και στην επαρχία ρέουν οι ποταμοί Ουλουνγκούρ και Ιρτίς. Το τελικό αποτέλεσμα είναι μια εύφορη έκταση για βοσκότοπο, που υποστηρίζει τα διάσημα πρόβατα του Σιντζιάνγκ και υποτίθεται ότι είναι «τόσο μεγάλα όσο μια αγελάδα».

## Διοικητικές διαιρέσεις
* Πόλεις: Πόλη Φουχάι
* Αγροτικές Δήμοι: Δήμος Κοκαγκάς (喀拉玛盖乡), Δήμος Αρντεμπίλ (阿尔达乡)

## Δείτε επίσης
* Χάρτης Μακάν

## Παραπομπές


## Εξωτερικοί σύνδεσμοι
* 

Κατηγορία:Κομητείες του Σιντσιάνγκ
Εθνική Ελλάδας (μπέιζμπολ ανδρών)

Η **εθνική ομάδα μπέιζμπολ ανδρών της Ελλάδας** αποτελεί το αντιπροσωπευτικό συγκρότημα της Ελλάδας στις διεθνείς διοργανώσεις μπέιζμπολ. Τελεί υπό τη διοίκηση της Ελληνικής Φίλαθλης Ομοσπονδίας Μπέιζμπολ.

## Ολυμπιακοί Αγώνες 2004
Εν όψει των Ολυμπιακών Αγώνων της Αθήνας η Ελλάδα συγκρότησε εθνική ομάδα μπέιζμπολ. Μάλιστα στο ευρωπαϊκο πρωτάθλημα το 2003 η εθνική κατέκτησε την δευτερη θέση, νικώντας την Ισπανία στο τελικό με 10-0. Κατά τη διάρκεια των Ολυμπιακών Αγώνων της Αθήνας το 2004 η Ελλάδα, ως χώρα υποδοχής, αντιμετώπισε το δίλημμα ότι τα πραγματικά ταλέντα του μπέιζμπολ στη χώρα ήταν ελάχιστα και όσοι παίκτες ήταν διαθέσιμοι ήταν ερασιτέχνες. Ωστόσο, χάρη σε επιεικούς νόμους περί ιθαγένειας, διάφοροι ομογενείς παίκτες από τις Ηνωμένες Πολιτείες μπόρεσαν να συμμετέχουν στην εθνική ομάδα. Μεταξύ των πιο γνωστών παικτών ήταν ο Νικ Μαρκάκης των Μπάλτιμορ Όριολς, ο πρώην παίκτης του MLS, Κλέι Μπέλιντζερ και διάφοροι άλλοι παίκτες ελληνικής καταγωγής. Ο Αμερικανός προπονητής της ομάδας, Ντάστι Ρόουντς, τους οδήγησε στην 7η θέση στο τουρνουά, με μια μόνο νίκη επί της Ιταλίας.

Στο ευρωπαϊκο πρωτάθλημα του 2005 η Ελλάδα κατεγάγη 9η.

## Στάδιο
Η εθνική ομάδα μπέιζμπολ ανδρών της Ελλάδας διεξάγει τους εντός έδρας αγώνες της στο Γήπεδο Μπέιζμπολ του Ελληνικού, χωρητικότητας 10.000 θεατών.

## Παραπομπές


## Εξωτερικοί σύνδεσμοι
*Greek National Baseball Team

Κατηγορία:Εθνική Ελλάδας (μπέιζμπολ)
Κατηγορία:Εθνικές αθλητικές ομάδες της Ελλάδας
Μαργαρίτα του Βαλουά (1295-1342)

Η **Μαργαρίτα του Βαλουά, κόμισσα του Μπλουά** (Γαλλική γλώσσα : *Marguerite de Valois*, 1295 - 1342) ήταν Γαλλίδα ευγενής από τον Οίκο των Βαλουά, κόρη του Καρόλου του Βαλουά και της πρώτης συζύγου του Μαργαρίτας, κόμισσας του Ανζού και αδελφή του Φιλίππου ΣΤ΄ της Γαλλίας.

## Οικογένεια

Παντρεύτηκε τον Γκυ Α΄ του Μπλουά κόμη του Μπλουά με τον οποίο απέκτησε:

*Λουδοβίκος Β΄ του Μπλουά.
*Κάρολος του Μπλουά, παντρεύτηκε την Ιωάννα του Παντιέβρ.
*Μαρία, παντρεύτηκε το 1334 τον Ροδόλφο της Λωρραίνης.

## Πρόγονοι





## Παραπομπές
 		


## Πηγές

*Collins, James (2017). "Dynastic Instability, the Emergence of the French Monarchical Commonwealth and the Coming of the Rhetoric of "L'etat", 1360s to 1650s". In von Friedeburg, Robert; Morrill, John (eds.). Monarchy Transformed: Princes and their Elites in Early Modern Western Europe. Cambridge University Press.
*Jones, Michael (2000). "Politics, Sanctity and the Breton State: The Case of the Blessed Charles de Blois, Duke of Brittany (d.1364)". In Maddicott, John Robert; Palliser, David Michael (eds.). The Medieval State: Essays Presented to James Campbell. Hambledon Press.
*Prestwich, Michael (1993). The Three Edwards: War and State in England, 1272-1377. Routledge.

Κατηγορία:Οίκος των Βαλουά
Κατηγορία:Γαλλίδες κόμισσες
Τιεμενγκουάν

Το **Τιεμενγκουάν** ή **Μπασεγκίμ** (Ουιγουρικά: Башәгйм) είναι πόλη νομαρχιακού επίπεδου στο Σιντζιάνγκ της Λαϊκής Δημοκρατίας της Κίνας. Η πόλη βρίσκεται 50 χιλιόμετρα δυτικά της Κόρλα και 500 χιλιόμετρα νοτιοδυτικά της περιφερειακής πρωτεύουσας Ουρούμτσι.

Παλαιότερα, η πόλη είχε καλλιεργούμενες και κατοικημένες περιοχές της Δεύτερης Γεωργικής Διοίκησης του Σώματος Παραγωγής και Κατασκευής του Σιντζιάνγκ (ΣΠΚΣ), οι οποίες μετατράπηκαν σε μία πόλη το Δεκέμβριο του 2012, όταν το Κρατικό Συμβούλιο της Κίνας ενέκρινε την δημιουργία της πόλης Τιεμενγκουάν. Είναι η έκτη πόλη στο Σιντζιάνγκ η οποία μετατράπηκε σε γη του ΣΠΚΣ, μετά από το Σιχεζί, το Αράλ, το Τουμσούκ, το Γουτζιατσού και το Μπεϊτούν. Όπως και οι άλλες προαναφερθείσες πόλεις, είναι πόλη κομητειακού επιπέδου άμεσα διοικούμενη από την Αυτόνομη Περιφέρεια του Σιντσιάνγκ και όχι με την μεσολάβηση της νομαρχιακής διοίκησης. Το όνομα της πόλης προέρχεται από το Πέρασμα της Πύλης του Σιδήρου (Τιεμέν Γκουάν στα Κινέζικα).

Το Τιεμενγκουάν έχει έκταση 590.27 τ.χλμ. και πληθυσμό 200.000 κατοίκων. Η θέση της πόλης είναι στον οικισμό του 29ο Συντάγματος της Δεύτερης Μεραρχίας του ΣΠΚΣ. Ο οικισμός του 28ου Συντάγματος ονομάζεται Πόλη Μπογκουτσί (κινεζικά: 博古其镇), ενώ ο οικισμός του 30ου Συντάγματος ονομάζεται Πόλη Σουανγκφένγκ (κινεζικά: 双丰镇). Και οι δύο οικισμοί είναι υπό την διοίκηση του Τιεμενγκουάν.

## Παραπομπές

Κατηγορία:Κομητείες του Σιντσιάνγκ
Κατηγορία:Πόλεις της Κίνας
Μιλτιάδης Κουτούγκος

Ο **Μιλτιάδης Κουτούγκος** (1912 ή 1914 − 1994) ήταν Έλληνας μουσικοσυνθέτης και καθηγητής «ανώτερων θεωρητικών» του Ελληνικού Ωδείου.

Γεννήθηκε στα Αλάτσατα της επαρχίας της Σμύρνης και κατά τη διάρκεια του Α΄ Παγκόσμιου Πολέμου ήρθε με την οικογένειά του στην Αθήνα, όπου και εγκαταστάθηκε μονίμως (έμενε στον Δήμο Βύρωνα). Τα πρώτα του μουσικά μαθήματα, από την ηλικία των 6 ετών, τα έκανε στην «Αθηναϊκή Μαντολινάτα» και σε ηλικία 15 ετών έλαβε δίπλωμα σολίστ μαντολίνου, καθώς και πτυχίο ωδικής. Συνέχισε με ανώτερες μουσικές σπουδές, ώστε σε ηλικία 19 ετών έγινε καλλιτεχνικός διευθυντής της Αθηναϊκής Μαντολινάτας, θέση την οποία διετήρησε μέχρι την κήρυξη του ελληνοϊταλικού πολέμου. Μετά ανέλαβε υποδιευθυντής της «Παλλαδίου Χορωδίας» και από το 1942 έως το τέλος της σταδιοδρομίας του διετέλεσε καθηγητής των ανώτερων θεωρητικών στο Ελληνικό Ωδείο και στη Μαράσλειο Παιδαγωγική Ακαδημία. Το 1950 ίδρυσε την ορχήστρα του Ελληνικού Ωδείου, με την οποία επί δεκαετία έδωσε σειρά συναυλιών στην Αθήνα και σε όλες σχεδόν τις πόλεις της Ελλάδας.

Ο Κουτούγκος ήταν μέλος της Ενώσεως Ελλήνων Μουσουργών. Το 1967 τιμήθηκε με το Γ΄ Βραβείο Χορωδίας στον Διαγωνισμό Χορωδιών του Αρέτσο της Ιταλίας. Ως καθηγητής, εκπαίδευσε πολλούς καλλιτέχνες που διέπρεψαν στην Ελλάδα και στο εξωτερικό, όπως οι Ηλίας Ανδριόπουλος, Ελένη Καραΐνδρου, Νίκος Μαμαγκάκης, Γεράσιμος Μηλιαρέσης και άλλοι.

Ως κυριότερα έργα του Κουτούγκου αναφέρονται τα παρακάτω:
* *Αρχαϊκός χορός* (συμφωνικό)
* *Αναμνήσεις από την εποποιία του 1940* (συμφωνικό)
* *Νοσταλγικό πρελούδιο*
* *Ελληνική σουίτα για έγχορδα*
* *Στ' ακρογυάλι* (συμφωνικό ποίημα)
* *Ελεγεία και Βακχικόν*

Ο Μιλτιάδης Κουτούγκος συνέθεσε επίσης χορωδιακά έργα και πολλά τραγούδια επάνω σε στίχους Ελλήνων ποιητών. Εξάλλου, ως δάσκαλος της μουσικής συνέγραψε διδακτικά βιβλία, όπως Σολφέζ, μεθόδους διδασκαλίας της μουσικής, *Αρμονία* σε 3 τεύχη, *Βάσεις για τη Μουσική (θεωρία)* σε 2 τεύχη, μέθοδο μαντολίνου, συλλογή σχολικών τραγουδιών, και άλλα.

Ο συνθέτης ήταν νυμφευμένος με τη Νίνα Βουρβούλια, με την οποία απέκτησαν δύο παιδιά, τον Άρη και τη Χρυσάνθη. Ο Άρης έγινε αναπληρωτής καθηγητής στον Τομέα Ανθρωπιστικών Σπουδών της Σχολής Εφαρμοσμένων Μαθηματικών και Φυσικών Επιστημών του ΕΜΠ και η Χρυσάνθη κλινική ψυχολόγος.

## Πηγές
* Ιφιγένεια Ευθυμιάτου-Σπύρου: το λήμμα «Κουτούγκος Μιλτιάδης» στη *Νέα Ελληνική Εγκυκλοπαίδεια* «Χάρη-Πάτση», τόμ. 16 (1972), σελ. 229

Κατηγορία:Έλληνες συνθέτες
Κατηγορία:Έλληνες μουσικοί
Κατηγορία:Έλληνες καθηγητές μουσικής
Κατηγορία:Έλληνες διευθυντές χορωδίας
Βαλτάσαρ Κάρολος των Αστουριών

Ο **Βαλτάσαρ Κάρολος** (ισπαν. *Balthasar Carlos*, 17 Οκτωβρίου 1629 - 9 Οκτωβρίου 1646) από τον Οίκο των Αψβούργων ήταν πρίγκιπας των Αστουριών (διάδοχος).

## Βιογραφία
Ήταν ο πρωτότοκος γιος του Φιλίππου Δ΄ της Ισπανίας και της πρώτης συζύγου του Ελισάβετ των Βουρβόνων, κόρης του Ερρίκου Δ΄ της Γαλλίας.

Η Ινές δε Θουνίγα υ Βελάσκο, σύζυγος του πρωθυπουργού Γασπάρ δε Γουθμάν, Κόμη του Ολιβάρες, ήταν κυρία επί των τιμών της Ελισάβετ και έγινε μία από τους τρεις αναδόχους του Βαλτάσαρ Καρόλου και γκουβερνάντα του. Το 1632 ορκίστηκε *πρίγκιπας της [[Καστίλλη και Λεόν|Καστίλλης και Λεόν]]*. Το 1644 απεβίωσε η μητέρα του Ελισάβετ. 

Το 1645 ορκίστηκε *πρίγκιπας της Αραγωνίας* στον Καθεδρικό του Σωτήρος, στη Θαραγόθα και το ίδιο έτος *πρίγκιπας της [[Βαλένθια]]*. Το επόμενο έτος στην Παμπλόνα ορκίστηκε *πρίγκιπας της [[Ναβάρρα|Ναβάρρας]]*. Αμέσως μετά ασθένησε από ευλογιά και έπειτα από 5 μήνες απεβίωσε. Τάφηκε στη Μονή του Αγ. Λαυρεντίου, στο Ελ Εσκοριάλ.

## Πρόγονοι


## Αναφορές


Κατηγορία:Οίκος των Αψβούργων
Bench (βρετανική μάρκα ρούχων)

Η **Bench** (εμπορευόμενη ως "**Bench.**") είναι βρετανική μάρκα ειδών ένδυσης που δραστηριοποιείται παγκοσμίως, συμπεριλαμβανομένης της Ευρώπης, του Καναδά και της Αυστραλίας. Η εταιρεία ιδρύθηκε στο Μάντσεστερ της Βρετανίας, και ειδικεύεται στη μόδα του δρόμου.

## Ιστορία
Η μάρκα ξεκίνησε το 1989 δημιουργώντας γραφικά σχέδια σε μπλουζάκια που επηρεάστηκαν από το σκέιτμπορντινγκ. Με τα χρόνια, η Bench έχει εξελιχθεί σε παγκόσμιο εμπορικό σήμα τρόπου ζωής. Και τώρα πουλάει όχι μόνο ανδρικά, αλλά και γυναικεία, συμπεριλαμβανομένων των τζιν, παντελόνια, ζώνες, τσάντες, φούστες και φορέματα.

## Παραπομπές


## Εξωτερικοί σύνδεσμοι
*

Κατηγορία:Επιχειρήσεις του Ηνωμένου Βασιλείου
Γεώργιος Ρόκος

Ο **Γεώργιος Ρόκος** του Δημητρίου (5 Απριλίου 1948 - 10 Αυγούστου 2017) ήταν Έλληνας επιχειρηματίας και βουλευτής Θεσσαλονίκης από το 1996 ως το 2000.

## Βιογραφία
Γεννήθηκε στην Κυψέλη Πρέβεζας το 1948, από αγρότες γονείς, και σπούδασε Χημικός-Μηχανικός στην Ιταλία. 
Ανέπτυξε επιχειρηματική δραστηριότητα και ήταν αυτοδημιούργητος στον χώρο της κεραμικής, ιδρύοντας εργοστάσιο κεραμοποιίας στον Λαγκαδά της Θεσσαλονίκης.

Αρχικά δραστηριοποιήθηκε πολιτικά στο ΠΑΣΟΚ, έχοντας ήδη αγωνιστική δράση στους κόλπους του ΠΑΚ κατά τα φοιτητικά του χρόνια στην Ιταλία.  Ήταν μεταξύ άλλων μέλος της Ν.Ε. του ΠΑΣΟΚ.

Εξελέγη βουλευτής Β΄ Θεσσαλονίκης στις εκλογές του 1996 με το Δημοκρατικό Κοινωνικό Κίνημα (ΔΗ.Κ.ΚΙ.). Στις εκλογές του 2007 πολιτεύτηκε ξανά με το ΠΑΣΟΚ, χωρίς να εκλεγεί βουλευτής.

Απεβίωσε σε ηλικία 69 ετών στις 10 Αυγούστου 2017, από ασθένεια των πνευμόνων (που αποδόθηκε στη σκόνη, λόγω της μακρόχρονης εργασία του στα κεραμικά) και κηδεύτηκε το απόγευμα της ίδιας ημέρας.

## Παραπομπές


Κατηγορία:Βουλευτές εκλεγμένοι με το Δημοκρατικό Κοινωνικό Κίνημα
Κατηγορία:Βουλευτές Β΄ Θεσσαλονίκης
Λουδοβίκος της Ορλεάνης-Μπραγκάνσα (1878-1920)

Ο **Λουδοβίκος** (πορτογαλ. *Luís*, 26 Ιανουαρίου 1878 - 26 Μαρτίου 1920) του Οίκου της Ορλεάνης-Μπραγκάνσα ήταν τιτουλάριος αυτοκράτορας της Βραζιλίας.
## Βιογραφία
Ο *Λουδοβίκος Μαρία Φίλιππος Πέτρος ντε Αλκάνταρα Γάστων Μιχαήλ Ραφαήλ Γκοντζάγκα* ήταν ο δευτερότοκος γιος του Γάστωνος της Ορλεάνης, Κόμη του Ε, και της Ισαβέλλας της Βραζιλίας. Ο πρωτότοκος αδελφός του, Πέτρος, είχε κάνει μοργανατικό γάμο και εξαιρέθηκε της διαδοχής. 
## Οικογένεια
Το 1908 νυμφεύτηκε τη Μαρία Πία των Βουρβόνων-Δύο Σικελιών, κόρη του Αλφόνσου, Κόμη της Καζέρτα· είχε τρία τέκνα:
* Πέτρος Ερρίκος (1909 - 1981), τιτουλάριος Αυτοκράτορας της Βραζιλίας.
* *Λουδοβίκος Γάστων* Αντώνιος Μαρία Φίλιππος (1911 - 1931), Πρίγκιπας της Ορλεάνης-Μπραγκάνσα. 
* Πία Μαρία (1913 - 2000), παντρεύτηκε τον Ρενέ Ζαν Μαρί Νικολά, Κόμη του Νικολαΰ.

## Πρόγονοι




## Παραπομπές


## Αναφορές
* Barman, Roderick J. *Princesa Isabel do Brasil: gênero e poder no século XIX*. UNESP, 2005.
* 
* *BR História*. nº 4, Year 1. Duetto, 2007.
* Carvalho, José Murilo de. *D. Pedro II*. Companhia das Letras, 2007.
* 
* Santos, Armando Alexandre dos. *Dom Pedro Henrique: o Condestável das Saudades e da Esperança*. Editora Artpress, 2006.

Κατηγορία:Οίκος της Ορλεάνης-Μπραγκάνσα
Πέτρος Ερρίκος της Ορλεάνης-Μπραγκάνσα

Ο **Πέτρος-Ερρίκος** (πορτογαλ. *Pedro-Henrique*, 13 Σεπτεμβρίου 1909 - 5 Ιουλίου 1981) από τον Οίκο της Ορλεάνης-Μπραγκάνσα ήταν τιτουλάριος αυτοκράτορας της Βραζιλίας.

## Βιογραφία
Ήταν γιος του Λουδοβίκου τιτουλάριου αυτοκράτορα της Βραζιλίας και της Μαρίας-Πίας των Βουρβόνων-Δύο Σικελιών, κόρης του Αλφόνσου κόμη της Καζέρτα.

## Οικογένεια
Το 1937 νυμφεύτηκε τη Μαρία-Ελισάβετ των Βίττελσμπαχ, κόρη του Φραγκίσκου πρίγκιπα της Βαυαρίας και είχε τέκνα:
* Λουδοβίκος 1938-2022, τιτουλάριος αυτοκράτορας της Βραζιλίας.
* Εύδης  1939-2020, αποκήρυξε το δικαίωμα διαδοχής στο θρόνο της Βραζιλίας.
* Μπέρτραντ γενν. 1941, τιτουλάριος διάδοχος της Βραζιλίας.
* Ισαβέλλα 1944-2017.
* Πέδρο γενν. 1945, αποκήρυξε το διακαίωμα διαδοχής στο θρόνο της Βραζιλίας.
* Φερνάντο γενν. 1948, αποκήρυξε το δικαίωμα διαδοχής στο θρόνο της Βραζιλίας.
* Αντώνιος  1950-2024 πρίγκιπας της Ορλεάνης-Μπραγκάνσα.
* Ελεονώρα γενν. 1953, παντρεύτηκε τον Μιχαήλ 14ο πρίγκιπα του Λιν (Ligne).
* Φραγκίσκος γενν. 1955, αποκήρυξε το διακίωμα διαδοχής στο θρόνο της Βραζιλίας.
* Αλβέρτος γενν. 1957, αποκήρυξε tο δικαίωμα διαδοχής στο θρόνο της Βραζιλίας.
* Μαρία-Τερέζα γενν. 1959, παντρεύτηκε τον Ζαν Εσσέλ ντε Γιον.
* Μαρία-Γκαμπριέλα γενν. 1959, παντρεύτηκε τον Τέοντορ Σένα ντε Ουνγκρία Μασάντο.

## Πρόγονοι





## Αναφορές
*
*
* ORLEANS E BRAGANÇA, Pia Maria de. *Minha Mãe, a Princesa Imperial Viúva*. Rio de Janeiro: Edição da Autora, 1990. Tradução de José Ubaldino Motta do Amaral.
* SANTOS, Armando Alexandre dos. *Dom Pedro Henrique, o Condestável das Saudades e da Esperança*. São Paulo: Artpress, 2006

## Αναφορές σε Πηγές


Κατηγορία:Βραζιλιάνικη Μοναρχία
Κατηγορία:Οίκος της Ορλεάνης-Μπραγκάνσα
Λουδοβίκος της Ορλεάνης-Μπραγκάνσα (γενν. 1938)

Ο **Λουδοβίκος**, πορτογαλ. Luiz (6 Ιουνίου 1938 - 15 Ιουλίου 2022) από τον Οίκο της Ορλεάνης-Μπραγκάνσα ήταν τιτουλάριος αυτοκράτορας της Βραζιλίας.

## Βιογραφία
Ο Λουδοβίκος-Γκαστάο-Μαρία-Χοσέ-Πίο-Μιγκουέλ-Γαβριέλ-Ραφαέλ-Γκοντζάγκα είναι ο πρωτότοκος γιος του Πέτρου-Ερρίκου τιτουλάριου αυτοκράτορα της Βραζιλίας και της Μαρίας-Ελισάβετ των Βίττελσμπαχ, κόρης του Φραγκίσκου (1875-1957) πρίγκιπα της Βαυαρίας.

Γεννήθηκε όταν η οικογένειά του ήταν εξόριστη στην Ευρώπη. Επαναπατρίστηκε το 1945 και εγκαταστάθηκε πρώτα στην Πετρόπολις του Ρίο ντε Τζανέιρο και έπειτα στο Ζακαρεζίνο του Παρανά.

Ζούσε στο Ιγιενόπολις/Κονσολασάο, προάστιο του Σάο Πάουλο. Ήταν άγαμος. Ο δευτερότοκος αδελφός του Εύδης παραιτήθηκε από το δικαίωμα διαδοχής της Βραζιλίας, έτσι τιτουλάριος διάδοχος έγινε ο τριτότοκος αδελφός του Μπέρτραντ.

## Πρόγονοι





## Παραπομπές


## Εξωτερικοί σύνδεσμοι
* 
* Official website of the Imperial House of Brazil 

Κατηγορία:Οίκος της Ορλεάνης-Μπραγκάνσα
Εύδης της Ορλεάνης-Μπραγκάνσα

Ο **Εύδης**, πορτογαλ. Eudes (γενν. 8 Ιουνίου 1939 - 13 august 2020) από τον Οίκο της Ορλεάνης-Μπραγκάνσα είναι γιος του Πέτρου-Ερρίκου τιτουλάριου αυτοκράτορα της Βραζιλίας.
## Βιογραφία
Είναι ο δευτερότοκος γιος του Πέτρου-Ερρίκου τιτουλάριου αυτοκράτορα της Βραζιλίας και της Μαρίας-Ελισάβετ των Βίττελσμπαχ, κόρης του Φραγκίσκου πρίγκιπα της Βαυαρίας.

Το 1966 αποκήρυξε το δικαίωμα διαδοχής στο θρόνο της Βραζιλίας, έτσι τιτουλάριος διάδοχος έγινε ο τριτότοκος αδελφός του Μπέρτραντ.

## Οικογένεια
Νυμφεύτηκε την Άννα-Μαρία δε Μοράλες ε Μπάρρος και έχει τέκνα:
* Λουίς-Φίλιπ γενν. 1969, πρίγκιπας της Ορλεάνης-Μπραγκάνσα.
* Άννα-Λουίζα γενν. 1971, παντρεύτηκε τον Παόυλο Ιμπραχίμ Μανσούρ.

Ο Εύδης και η Άννα-Μαρία διαζεύχθηκαν το 1976. Τέσσερις ημέρες μετά έκανε δεύτερο γάμο, με τη Μερσέδες Βιλιάμσες Νέβες δα Ρόχα και έχει τέκνα:
* Εύδης γενν. 1977, πρίγκιπας της Ορλεάνης-Μπραγκάνσα.
* Μαρία-Φραγκίσκα γενν. 1979, παντρεύτηκε τον Μπερνάρντο δε Αλμέιδα Μπράγα Ράττο.
* Μαρία-Αντωνία γενν. 1979, παντρεύτηκε τον Εδουάρδο δε Καρβάλχο Μορέιρα.
* Γκυ γενν. 1985, πρίγκιπας της Ορλέανης-Μπραγκάνσα.

## Πρόγονοι





## Παραπομπές


Κατηγορία:Οίκος της Μπραγκάνσα
Κατηγορία:Οίκος της Ορλεάνης
Αντώνιος της Ορλεάνης-Μπραγκάνσα

Ο **Αντώνιος** (πορτογαλ. Antonio, 24 Ιουνίου 1950 - 8 Νοεμβρίου 2024) από τον Οίκο της Ορλεάνης-Μπραγκάνσα ήταν πρίγκιπας της Βραζιλίας και της Ορλεάνης.

## Βιογραφία
Ήταν ο έκτος γιος του Πέτρου-Ερρίκου τιτουλάριου αυτοκράτορα της Βραζιλίας και της Μαρίας-Ελισάβετ των Βίττελσμπαχ, κόρης του Φραγκίσκου πρίγκιπα της Βαυαρίας.

Ο πρωτότοκος αδελφός του Λουδοβίκος είναι τιτλουλάριος αυτοκράτορας της Βραζιλίας και είναι άγαμος. Επειδή ο δευτερότοκος αδελφός του Εύδης παραιτήθηκε του δικαιώματος διαδοχής στη Βραζιλία, ο τριτότοκος αδελφός Μπέρτραντ είναι τιτουλάριος διάδοχος και είναι άγαμος. Τα δύο επόμενα αδέλφια, ο Πέδρο και ο Φερνάντο, επίσης παραιτήθηκαν του δικαιώματος διαδοχής. Έτσι, οι απόγονοί του θα είναι οι επόμενοι τιτουλάριοι της Βραζιλίας.

Ο Αντώνιος ζούσε με την οικογένειά του στο Πετρόπολις του Ρίο ντε Τζανέιρο.

Απεβίωσε στις 8 Νοεμβρίου 2024, σε ηλικία 74 ετών.

## Οικογένεια
Το 1981 νυμφεύτηκε τη Χριστίνα, κόρη του Αντωνίου 13ου πρίγκιπα του (Ligne) και είχε τέκνα:
* Πέτρος-Λουδοβίκος (1983-2009), πρίγκιπας της Ορλεάνης-Μπραγκάνσα. 
* Αμαλία γενν. 1984, παντρεύτηκε τον Τζέιμς Σπίαρμαν από τη Σκωτία.
* Ραφαήλ γενν. 1986, πρίγκιπας της Ορλεάνης-Μπραγκάνσα.
* Μαρία-Γαβριέλα γενν. 1989.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος της Ορλεάνης-Μπραγκάνσα
Ιζβαρύνε

Το **Ιζβαρύνε** (, ) είναι οικισμός αστικού τύπου, ο οποίος βρίσκεται στην Ευρωπαϊκή οδό 40 στον Δήμο Κρασνοντόν, στην Περιφέρεια Λουχάνσκ στην Ουκρανία. Επίσης είναι σημαντικό οδικό και σιδηροδρομικό σημείο διέλευσης για την ουκρανική πλευρά των Ρωσοουκρανικών συνόρων. Υπάρχουν εγκαταστάσεις στη διάβαση για αυτοκίνητα, φορτηγά και τρένα. Το Ιζβαρύνε βρίσκεται απέναντι από την ρωσική πόλη Ντόνετσκ στην Περιφέρεια Ροστόφ, η οποία δεν πρέπει να συγχέεται με την ουκρανική πόλη Ντόνετσκ. Σύμφωνα με εκτίμηση του 2013, ο οικισμός έχει πληθυσμό 1.692 κατοίκων.

Το συνοριακό φυλάκιο έγινε μέρος του παρατεταμένου αγώνα μεταξύ της Κρατικής Συνοριοφυλακής της Ουκρανίας και των Φιλορώσων ανταρτών οι οποίοι ήταν συνδεδεμένοι με την Λαϊκή Δημοκρατία του Λουχάνσκ κατά την αυξανόμενη αναταραχή στην Ουκρανία στον απόηχο της Ουκρανικής Επανάστασης του 2014. Οι πολλαπλές επιθέσεις από τους αντάρτες στο φυλάκιο απωθήθηκαν. Παρά το γεγονός αυτό, η συνοριοφυλακή είχε καταληφθεί από αντάρτες στις 20 Ιουνίου 2014, και αναγκάστηκε να υποχωρήσει σε ρωσικό έδαφος, όπου πολλοί φύλακες είχαν συλληφθεί, και αργότερα επέστρεψε στην Ουκρανία. Ένας αξιωματούχος της ΛΔΛ ανακοίνωσε στις 25 Ιουνίου ότι είχαν πάρει τον πλήρη έλεγχο του συνοριοφυλάκιου. Τον Ιούλιο, είχε αναφερθεί ότι η θέση χρησιμοποιήθηκε από τους αντάρτες ως σύνδεση ζωτικής σημασίας σύνδεση για προμήθειες και ενισχύσεις από τη Ρωσία. Σύμφωνα με τη Ρωσική Ομοσπονδιακή Υπηρεσία Ασφαλείας, 41 Ουκρανοί στρατιώτες αυτομόλησαν στη Ρωσία από το Ιζβαρύνε. Ο ουκρανός Υπουργός Άμυνας Βαλέρι Χελετέι επιβεβαίωσε ότι 41 Ουκρανοί στρατιώτες πέρασαν στη Ρωσία και ότι αυτή η υπόθεση είχε διερευνηθεί.

## Δημογραφικά στοιχεία
Σύμφωνα με την απογραφή του 2001, ο πληθυσμός του χωριού ανερχόταν στα 2.091 άτομα. Το 4.16% δήλωσε ότι η μητρική τους γλώσσα ήταν τα ουκρανικά, ενώ το 94.88% δήλωσε τα ρωσικά ως μητρική γλώσσα. 

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ουκρανίας
Πέτρος Λουδοβίκος της Ορλεάνης-Μπραγκάνσα

Ο **Πέτρος-Λουδοβίκος** (πορτογαλ. *Pedro-Luiz*, 12 Ιανουαρίου 1983 – 1 Ιουνίου 2009) από τον Οίκο της Ορλεάνης-Μπραγκάνσα ήταν τρίτος στη διαδοχή της Βραζιλίας. Ήταν πρίγκιπας της Ορλεάνης-Μπραγκάνσα.

## Βιογραφία
Ο  Πέτρος-Λουδοβίκος-Μαρία-Χοσέ-Μιγουέλ-Γαβριέλ-Ραφαέλ-Γκοντζάγκα ήταν γιος του Αντωνίου πρίγκιπα της Βραζιλίας και της Χριστίνας του Λιν (Ligne), κόρης του Αντωνίου 13ου πρίγκιπα του Λιν.

Την 1η Ιουνίου 2009 ταξίδευε με την πτήση 447 της Air France από το Ρίο ντε Τζανέιρο στο Παρίσι. Το αεροσκάφος εισήλθε σε αεροδυναμική στάση και κατέπεσε στον Ατλαντικό. Ο Πέτρος-Λουδοβίκος απεβίωσε σε ηλικία 26 ετών.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος της Ορλεάνης-Μπραγκάνσα